Is alles wat Walter praat vals? Nee, sekerlik nie. Sy formule oor die 7 jaar is miskien iets waarna ons kan kyk.
Dit help nie ons redeneer verder oor wie wat gese het en wie wat hoe interpreteer het nie. Dit is soos ek vir Lukas ook gese het, baie interresant maar dit bly 'n opinie. Soos ek aan die begin gese het slimmer mense as ek en jy baklei al jare oor verskillende interpretasies. Die satan mislei en verlei en elkeen van ons het 'n persepsie wat gebasseer is op ons verlede.
Die oplossing is soos jy tereg se om by God self te hoor, die lewende Gees wat in ons bly. Dit is wat my pla Hein hoekom verskil ons gelowe so? As iemand van buite na ons kyk sal hulle seker wees ons aanbid twee verkillende Gode. Dit lyk soms vir my so.... Die God wat jy beskryf, is nie my Vader wat ek ken nie.
Die draad het begin met 'n video wat my Vader uitmaak as 'n massamoordenaar van Sy heiliges of ten beste, het Hy dit so fyn uitgewerk en beplan. Dis nou die God wat liefde is. Die Een wat se ons moet die satan weerstaan en hy sal van ons wegvlug. Daai selfde liefdevolle Vader wat ons na Sy beeld geskape het, wat die prys kom betaal het sodat ons geheilig voor Hom kan staan, daai God wil die sot van die video, vir my vertel gaan 3 biljoen mense waaronder miljoene heiliges doodmaak. Jy self het gese Hy gaan miljoene se koppe laat afkap. Nee Hein dis nie die Vader wat ek ken nie, dis nie die Gees wat in my woon nie, dit is nie my verlosser en Messias nie. Dit is nie hoe my God Sy koninkryk bou nie. Dit is nie hoe die wereld vol van Sy heerlikheid sal word nie.
God is liefde, lees weer 1kor13 en kyk wat liefde is. Probeer dan daai liefde met jou vertolking van die Bybel en profesie versoen. Jy kan nie Hein jy word mislei en jy is 'n instrument in die hande van satan. Stop dit, jou gewete kla jou aan, jy weet dit, ek weet dit, God weet dit.
Ek vai jou geloof aan want jy wil hier mense kom mislei, jy kan nie erken jy is 'n heilige nie, maar jy wil jou voordoen as 'n heilige, dit my liewe Hein is vals. Daar is nie half heilig nie Hein, jy aanvaar of God se volmaakte offer, of nie. Jy is heilig skoongewas in God se koninkryk, besig om God se heerskappy te vestig of jy is nie heilig nie. In elk geval dit is hoe my God se koninkryk werk.
Hein die oomblik wanneer jy aan jouself en die wereld kan erken, dat jy 'n heilige van God is sal jy die Vader sien waarvan ek jou probeer leer.
Hein, ek wil jou net gou reghelp met iets. Ek voel baie keer skuldig dat ek nie almal se lang relaas oor iets lees nie. Ek sien ek is in goeie geselskap! Net eergister het ek kortliks geskryf Walter onderskryf nie die wegraping nie en dat ek hom daaroor wou afskryf. Vandag sien ek jy beskuldig hom dat hy wel die wegraping ondersteun en nog n paar goed wat ek weet nie waar is nie. Jy is reg oor n paar goed oor die SDA, maar ek stel voor jy kyk maar eers weer na dit voor jy oordeel met so n breë kwas. Ek vind ook dat die wie hom kritiseer oor sy Sabbat lesings, meestal die is wat dit te moeilik vind om God se woord in die verband te aanvaar en daarby neer te lê. Amper soos kersfees. Hulle beskerm dit met alle mag, want die alternatief is net te traumaties.
Hein, die internet werk beide kante toe. Dit is n stuk gereedskap wat selfs jy gebruik. (of jy nou n video maak of n dokument skryf en publiseer, is een en dieselfde, jy bereik net meer lesers/kykers met n video) Jy gaan alle sieninge op die internet kry, joune ingesluit. Ek sien dit soos jou motor. Jy kan jou motor gebruik vir goed en kwaad. Dit help dus nie om alle motors as boos af te skryf as n paar mense hulle sin vir kwaad gebruik nie. Op die internet gaan jy n stok vind om enige hond mee te slaan. As dit nie vir die internet as gereedskap was nie, hoe sou jy jou kennis verbreed? Die spreekwoord, ondersoek alle dinge en behou die goeie, kom hier in gedagte.
472, as jy mooi gelees het sou jy sien ek kvra jul om my reg te help, omrede ek Walter se dvd's ongeveer 10 jaar terug gesien het. Ek kan nie alles onthou nie. Dankie dat jy my reghelp oor die wegraping.
Hein, ek kan verkeerd wees, maar ek dink nie mens vra vir hulp, en gaan beswadder dan n ander as jy nie eers seker is wat jy sê nie. Ek haal aan en maak rooi wat ek sien as beswadder. Waar jy daaraan kom, weet ek nie. Ek is nie n SDA nie, want daar is dinge wat my pla. Ek het n paar keer na hul dienste gegaan en dit geniet om God daar te prys, maar ek het nie die vrymoedigheid om aan te hou gaan nie. Ek haal jou aan en maak rooi waarna ek verwys. Dit is of net plein nie waar nie, of jy stel dit verkeerd om hulle sleg te laat lyk.
Dit is nie wat by die mond ingaan wat die mens onrein maak nie. Maar wat by die mond uitkom, dit maak 'n mens onrein.”